b'\n_START_ARTICLE_\nFranc \xc5\xbdnidar\xc5\xa1i\xc4\x8d\n_START_SECTION_\nUstanovitev lastne politi\xc4\x8dne stranke\n_START_PARAGRAPH_\n31. julija 2010 je ustanovil novo politi\xc4\x8dno stranko - Demokrati\xc4\x8dna stranka dela in solidarnosti, ki je bila februarja 2011 preimenovana v Demokrati\xc4\x8dno stranko dela. 16. julija 2011 je bil na prvem kongresu DSD izvoljen za njenega prvega predsednika._NEWLINE_Na dr\xc5\xbeavnozborskih volitvah leta 2011 je kandidiral na listi svoje stranke, ki ji ni uspelo prebiti parlamentarnega praga._NEWLINE_Na pred\xc4\x8dasnih dr\xc5\xbeavnozborskih volitvah leta 2014 je kandidiral na skupni listi koalicije Zdru\xc5\xbeena levica (IDS, DSD in TRS), ki je vstopila v dr\xc5\xbeavni zbor s \xc5\xa1estimi poslanci.\n_START_SECTION_\nDru\xc5\xbeinsko \xc5\xbeivljenje\n_START_PARAGRAPH_\nJe o\xc4\x8de treh odraslih h\xc4\x8dera. Iz prvega zakona, z u\xc4\x8diteljico na Krasu, ima h\xc4\x8derko, doktorico znanosti in profesorico na Univerzi v Ljubljani. Trenutno, kot upokojenec, z drugo \xc5\xbeeno \xc5\xbeivi v Trebnjem.'